jkorsvik/nowiki_second_scrape_merged huggingface dataset:
Sloane Stephens

Sloane Stephens (født 20. mars 1993 i Plantation i Florida) er en amerikansk profesjonell tennisspiller.
Stephens kom til semifinalen i Grand-Slam turneringen Australian Open i 2013 etter å ha beseiret sin landsmann Serena Williams i kvartfinalen. I Wimbledon-turneringen 2013 kom hun til kvartfinalen.
Den 9. september 2017 vant hun singleturneringen i US Open ved å slå Madison Keys i finalen.


== Referanser ==


== Eksterne lenker ==
(en) Offisielt nettsted 
(en) Sloane Stephens – kategori av bilder, video eller lyd på Commons 
(en) Sloane Stephens på Internet Movie Database 
(de) Sloane Stephens – Munzinger Sportsarchiv 
(en) Sloane Stephens – Olympedia 
(en) Sloane Stephens – Sports-Reference (OL-resultater – arkivert) 
(en) Sloane Stephens – WTA Tennis 
(en) Sloane Stephens – ITF Tennis 
(en) Sloane Stephens – FedCup 
(en) Sloane Stephens på Twitter 
(en) Sloane Stephens på Facebook 
(en) Sloane Stephens på Instagram
Kirsten Flipkens

Kirsten Flipkens (født 10. januar 1986 i Geel i Belgia) er en er en profesjonell belgisk tennisspiller.


== Referanser ==


== Eksterne lenker ==
Offisielt nettsted 
(en) Kirsten Flipkens – kategori av bilder, video eller lyd på Commons 
(en) Kirsten Flipkens – Olympics.com 
(en) Kirsten Flipkens – Olympedia 
(en) Kirsten Flipkens – Sports-Reference (OL-resultater – arkivert) 
(en) Kirsten Flipkens – WTA Tennis 
(en) Kirsten Flipkens – ITF Tennis 
(en) Kirsten Flipkens – FedCup
Hugos Tivoli

Hugos Tivoli er et av Norges største omreisende tivoli og ble etablert i 1936 av Henry Johansen. Siden den gang har tivoliet vært i kontinuerlig drift, med unntak av krigsårene 1940–1945. De første årene var tivoliet tilpasset mindre markedsarrangement i Trøndelag og deler av Nordland fylke. I noen år var tivoliet fast stasjonert i Mosjøen under navnet «Den kulørte by». Tivoliet ble siden overtatt av Henrys sønn, Hugo Johansen, og tivoliet fikk dermed navnet Hugos Tivoli som vi kjenner det i dag.Hugos Tivoli er en familiebedrift og eies av Hugos Holding AS. Daglig leder for bedriften er Ida Johansen, utdannet siviløkonom fra Norges Handelshøyskole. Tivoliet består av to ulike avdelinger, og reiser i hovedsak i midtre og nordlige del av Norge. Sesongen avsluttes med en sving på Vestlandet.
Hugos Tivoli tilbyr et topp moderne tivoli med flere av verdens mest attraktive innretninger for omreisende tivoli. Tivoliet tilbyr blant annet karuseller som: Swing Out, Tornado, G-Force, Sky Swing, Waltzer, Twister, Radiobilbaner, Miami og mye mer.


== Referanser ==


== Eksterne lenker ==
Hjemmesiden til Hugos Tivoli
Mónica Puig

Mónica Puig (født 27. september 1993 i Hato Rey i Puerto Rico) er en puertoricansk tennisspiller. Hun ble historisk ved å ta Puerto Ricos første gull i et OL, da hun vant singlefinalen i Rio de Janeiro 2016.Puig vant en sølvmedalje i tennis single for damer i de Panamerikanske leker 2011 i Guadalajara i Mexico. I Wimbledon-turneringen 2013 kom hun til åttendelfinalen. 
Hun kom på tredjeplass i singleturneringen i tennis for damer under de Panamerikanske leker 2015 i Toronto i Canada.


== Referanser ==


== Eksterne lenker ==
(en) Mónica Puig – Olympedia 
(en) Mónica Puig – Sports-Reference (OL-resultater – arkivert) 
(en) Mónica Puig – WTA Tennis 
(en) Mónica Puig – ITF Tennis 
(en) Mónica Puig – FedCup
Spergularia rupicola

Spergularia rupicola er en plante i nellikfamilien som vokser i bergvegger ved havet.
Den er en lav, kjertelhåret, flerårig urt med forvedet stengel. Blomstene er lyserøde. I likhet med de fleste andre arter i saltbendelslekta (Spergularia) tåler den mye salt. Den vokser i fjellsprekker og på berghyller nært havet, men dukker også opp på kaikanter og murer ved sjøen.
Utbredelsen er begrenset til de aller vestligste delene av Europa. Den vokser på alle kyster i Irland, på Man, langs vestkysten av Storbritannia nordover til Colonsay, kysten mellom Calvados og Gironde i Frankrike, i Galicia i Spania og i Portugal.


== Litteratur ==
C. Grey-Wilson og M. Blamey (1992). Teknologisk Forlags store illustrerte flora for Norge og Nord-Europa. Norsk utgave T. Faarlund og P. Sunding. Teknologisk Forlag. s. 94–95. ISBN 82-512-0355-4. 
A. Malloch (1982). «Strandklipper og lyngmark ved havet».  I G. Halliday og A. Malloch. Ville vekster i Norge og våre naboland. Oversatt av P. Sunding og A.M. Sunding. Schibsted. s. 146. ISBN 82-516-0908-9. 
«Spergularia rupicola». Online Atlas of the British & Irish Flora. Besøkt 24. september 2019. 
K. Marhold (2011). «Spergularia rupicola». Caryophyllaceae. – In: Euro+Med Plantbase - the information resource for Euro-Mediterranean plant diversity. Besøkt 24. september 2019. 
«Spergula rupicola». INPN. Besøkt 24. september 2019. 


== Eksterne lenker ==

(en) Spergularia rupicola i Global Biodiversity Information Facility 
(en) Spergularia rupicola hos NCBI 
(en) Spergularia rupicola hos The International Plant Names Index 
(en) Kategori:Spergularia rupicola – bilder, video eller lyd på Wikimedia Commons 
Spergularia rupicola – detaljert informasjon på Wikispecies
MF «Hareid»

MF «Hareid», senere MF «Sekken» nå «Ole Jakob», er en pendelferge som gikk ruten mellom Molde og Sekken i Molde kommune.


== Historie ==
MF «Hareid» ble bygd av Ulstein mek. verksted i 1973. Fra 1. mars 2008 til 2011 trafikkerte den fergesambandet Molde – Sekken under navnet MF «Sekken». Den ble i mai 2013 solgt til Frei Taubåtservice AS og er omdøpt «Ole Jakob».


== Eksterne lenker ==
(en) IMO 7311757 – kategori av bilder, video eller lyd på Commons 
(en) MF «Hareid» – Den internasjonale sjøfartsorganisasjonen 
World Shipping Register: Sekken
Norwegian International Ship Register / Norsk Ordinært Skipsregister Arkivert 15. november 2011 hos Wayback Machine.
Oslo Døves Sportsklubb

Oslo Døves Sportsklubb ble stiftet under navnet De Døves Skiklubb 3. november 1892, og er med det Norges eldste idrettslag for døve. Klubben har i dag (2013) aktivitet innen bowling, fotball, golf, skyting, tennis og vinteridrett, samt idrett for barn og veteraner.
Initiativet til å danne skiklubben ble tatt av malermester Axel L. Fleischer, inspirert av Fridtjof Nansens bragder på ski, blant annet Nansens berømte ferd over Grønland i 1888.
I 1907 ble De Døves Turn- & Idrettsforening stiftet. Den klubben skiftet i 1920 navn til Døves Idrettsforening. Døves Skiklubb og Døves Idrettsforening begynte et samarbeid i 1930, og 28. mai 1946 slo de og Døves Ungdomslag seg sammen under navnet Døves Sportsklubb. Senere sluttet også Oslo Døves Skytterlag seg til sportsklubben.
På Skollerudåsen ved Lommedalen i Bærum kjøpte Døves Skiklubb tomt i 1900 og bygde skihytte, kalt Døvehytta. Ny og større skihytte ble bygd i 1917. Begge hyttene ble ødelagt av brann, den første før 2. verdenskrig, den andre på 1970-tallet. Etter den siste brannen ble klubbens tredje hytte bygd, men den ble solgt etter noen år. Ved skihyttene hadde klubben også hopp- og slalåmbakke.
Oslo Døves Sportsklubb er et av åtte idrettslag for døve i Norge. De andre er Bergen Døves Idrettsklubb, Hamar Døves Idrettslag, Holtan Døves Sportsklubb (i Sandefjord), Porsgrunn Døves Sport, Stavanger Døves Idrettsforening, Trondheim Døves Idrettslag og Ålesund Døves Aktivitetsklubb.


== Litteratur ==
Thorbjørn Johan Sander: Døveidretten i Oslo gjennom 110 år 1892-2002. Oslo Døves Sportsklubb 2002


== Kilder ==
Oslo Døves Sportsklubb: Historikk (besøkt 3. juli 2013)
Eivind Hegstad (red.): De Døves Forening i Oslo - 75 års jubileumsberetning. Oslo 1953 (s. 90-91, digitalisert av Nasjonalbiblioteket)
Trygve Christensen: Bærumsmarka før og nå. Eget forlag, Oslo 1999. ISBN 82-992916-2-3 (s. 57, digitalisert av Nasjonalbiblioteket)
Deafnet.no: Fridtjof M. Tenden (jubileumsomtale i Tegn og Tale nr. 21 1966, besøkt 3. juli 2013)
Norges Døves Idrettsutvalget (besøkt 3. juli 2013)


== Andre eksterne lenker ==
Oslo Døves Sportsklubb (hjemmeside)
Norges Fotballforbund: Oslo Døves Sportsklubb
Aftenposten: Stilleste lag på Ekebergsletta (27. juli 2004, oppdatert 19. oktober 2011)
Rimskij-Korsakov-øyene

Rimskij-Korsakov-øyene (russisk: Архипелаг Римского-Корсакова) en seks små øyer og noen få kekurer (klipper) i Peter den stores bukt i Japanhavet. De er del av Khasanskijdistriktet. Øyene er rundt 70 km sørvest av Vladivostok.
Øyene er ubebodde og har et areal på ca seks kvadratkilometer. Høyeste punkt, på 144 m, er på Steninøya. Den største av øyene er Bolsjoj Pelis (4 km²).Øyenes europeiske oppdagelse var av franske hvalfangere i 1851 og da gitt havnet Iles pelée. Senere bler øybruppenm oppkalt etter kapteinen på skonnerten Vostok, Voin Rimskij-Korsakov.


== Referanser ==
ʿAdlī Manṣūr

ʿAdlī Maḥmūd Manṣūr (arabisk: عدلي محمود منصور; født 23. desember 1945 i Kairo, Kongedømmet Egypt), også skrevet Adly Mansour, er en egyptisk dommer og politiker. Han har siden 1. juli 2013 vært leder av Egypts øverste grunnlovsdomstol, da han overtok etter Māhir al-Buḥair, og han har vært medlem av grunnlovsdomstolen siden 1992. 
Han tok juridisk embetseksamen i 1967, og jobbet siden for Egypts statsråd. Og deretter har han siden 3. juli 2013 tjent som Egypts fungerende president. Til denne stillingen ble han utnevnt etter det egyptiske statskuppet i 2013 etter at hæren hadde avsatt sittende president Mohammed Mursi, som nektet å godta avsettelsen av ham. Han ble erklært som president av hæren ved ʿAbd al-Fattāḥ as-Sīsī og flere religiøse og sekulære ledere, inkludert al-Azharuniversitetets storimam Aḥmad aṭ-Ṭayyib, den koptiske pave Tawadros II av Alexandria og opposisjonspolitikeren Mohammed ElBaradei.


== Referanser ==
Sjamora

Sjamora (russisk: Шамора) er et kinesisk og tradisjonelt russisk navn på Lazurnajabukta (russisk Бухта Лазурная), som er en del av Ussuribukta i Japanhavet. Det kinesiske navnet betyr «sandete ørken» og viser til sandstrendene i bukta som lenge har trukket til seg ferierende fra Vladivostok og andre byer i Det russiske fjerne østen. Flere hvilehjem og sanatorier ligger langs kysten. Området innenfor kysten er åslendt og skogkledd. 
Sjamora er også navnet på en samleplate av bandet Mumij Troll fra Vladivostok.
Minde-drapet

Minde-drapet er en norsk uoppklart drapssak hvor iranske Fahimeh Esteghlalian (37) ble funnet kvalt på Minde i Bergen 26. april 1994. Saken regnes fortsatt som uoppklart.


== Saken ==
Morgenen den 26. april 1994 skulle Fahimeh som vanlig til norskundervisning på Gimle skole. Hun skal ha følt seg syk, og valgt å bli hjemme denne dagen. Ektemannen dro på jobb 12:30. På ettermiddagen, rundt klokkeslettet 14:45, kom den fjorten år gamle datteren hjem fra skolen. Hun fant døren ulåst, og moren kvalt i sin seng. Det var ikke spor til innbrudd. Ektemannen utlovte 10.000 kr i dusør for de som kan komme med opplysninger som kan føre til oppklaring. [1]
Fahimeh Esteghlalians språklærer (Ali Pourin Mohammed) ble siktet og senere dømt til ni års fengsel for forsettlig drap. Han hevdet hele tiden sin uskyld. Den 21. mars 1997 ble det varslet at saken skulle gjennoptas, og kun basert på denne nyheten skal Fahimehs ektemann ha tatt sitt eget liv. Etter en ny runde i retten ble Ali Pourin Mohammed frifunnet.


== Referanser ==


== Eksterne lenker ==
Uoppklart – Hvem drepte dem?
Skárttoaivi

Skárttoaivi er et fjell sør for Kebnekaise i svensk Lappland. Fjellet ligger sør for Láddjuvággi, rundt 6 km fra Kebnekaise fjällstation. Toppen ligger 1761 moh.. Vest for toppen ligger Liddubákti (1759 moh.), og mot nordøst ligger en lavere topp på 1744 moh.


== Fotnoter ==
Katrine Blomstrand

Katrine Louise Blomstrand (født 14. februar 1969) er en norsk stemmeskuespiller. Hun har dubbet en lang rekke tegnefilmer og TV-serier til norsk.


== Stemmer ==
2014 Peabody & Sherman Marie Antoinette
2013 Disney Infinity - Mirage, Jessie
2013 Skylanders: Swap-Force - Mora t'Kaos
2013 Croods – «Ugga»
2012 Gravity Falls – «?»
2010 Good Luck, Charlie – «?»
2010 Rango – «?»
2010 To på rømmen – «Andre stemmer»
2010 Toy Story 3 – «Jessie»
2010 Shrek 4 - Lykkelig alle sine dager – «Fiona»
2009 Istid 3: Dinosaurene kommer – «Andre stemmer»
2009 Pagten – «?»
2007 iCarly – «Andre stemmer»
2007 Drømmehagen – «?»
2007 Surf's Up – «Andre stemmer»
2007 Shrek den tredje – «Andre stemmer»
2006 Over hekken – «?»
2006 Nedenom og hjem igjen –
2006 Boog & Elliot – Gutta på skauen – «Rosie»
2006 Istid 2 – «Andre stemmer»
2006 Bernhard Brannbil – «?»
2006 Den stygge andungen og jeg – «?»
2005 Zack og Codys søte hotelliv – «?»
2005 Det summer rundt Maggie - «Lacey Marihøne»
2005 Den amerikanske dragen: Jake Long – «Mamma»
2005 Charlie og sjokoladefabrikken – «Fru Bucket»
2005 Brages beist – «?»
2005 Robotene – «Andre stemmer»
2004 Scooby-Doo 2 - Monstre på frifot – «Heather»
2004 Det levende slottet – «?»
2004 De utrolige – «Mirage»
2003 Sinbad: Legenden på de syv hav - «?»
2003 Katten – «?»
2003 Oppdrag Nemo – «Siv og Gro»
2002 Kim Possible – «Ann Possible og Monique»
2002 Den ville familien Thornberry – «Marianne Thornberry»
2002 Lilo og Stitch – «Andre stemmer»
2002 Stuart Little 2 – «Margalo»
2001 Disneys Musehus – «Klara Ku»
2001 Ender uten tenner – «?»
2001 Lady og Landstrykeren II – Fant på eventyr – «Angel»
2001 Svanens Trompet – «?»
2001 Furi og den magiske skogen – «?»
2001 Jimmy Neutron: Geniet – «Mamma»
2001 Monsterbedriften – «Flint»
2000 Maggie and the Ferocious Beast – «?»
2000 Veien til El Dorado – «Chel»
1999 Pokémon - The First Movie – «?»
1999 Toy Story 2 – «Jessie»
1998 Pokémon – «Officer Jenny»
1998 The Wild Thornberrys – «Marianne Thornberry»
1990 I Mummidalen – «?»


== Eksterne lenker ==
(en) Katrine Blomstrand på Internet Movie Database
Europeiske Reiseforsikring

Europeiske Reiseforsikring er Norges eldste og eneste spesialselskap innen reiseforsikring, og er en del av If Skadeforsikring.
Selskapet forsikrer hvert år mer enn én million nordmenn på reise og håndterer årlig nærmere 80 000 skadesaker over hele verden.Det finnes i dag 20 Europeiske-selskap i Europa, og disse utgjør European Travel Insurance Group (ETIG).
Europeiske Reiseforsikring ble stiftet i 1921 i Norge, og ble en del av If Skadeforsikring gjennom fusjonen med Storebrand i 1999.


== Produkter ==
Europeiske tilbyr helårs- og enkeltreiseforsikringer til privatpersoner, blant annet studentforsikring, ungdomsforsikringer og spesialforsikringer, for eksempel til ekspedisjoner.
Innen bedriftsmarkedet tilbyr Europeiske behovstilpassede forsikringer for tjenestereiser, inkludert fritidsreiser. Det tilbys også spesialforsikringer for bedrifter som har ansatte stasjonert i utlandet.


== Historie ==
I 1905 fikk en mann fra Ungarn med navn Max von Engel en idé om å forsikre reisende mot uforutsette hendelser. To år senere, i 1907, ble det første Europeiske-selskapet etablert i Budapest. Europäische Reisegepäckversicherung ble det kalt og var det første av sitt slag. Tanken bak selskapet var å gi togpassasjerer på Orientekspressen en mulighet til å forsikre bagasjen sin, og behovet for bagasjeforsikring spredte seg raskt utover Europa. 
Allerede i oktober 1921 ble Europeiske Reiseforsikring stiftet i Norge, og har siden den gang vært en viktig del av mange nordmenns reisehverdag. Selskapet opplevde spesielt en økning i salget av reiseforsikringer på 1960-tallet. Stadig flere reiselystne nordmenn vurderer Europeiske som beste alternativet på reiseforsikring i Norge, og i 2011 hadde rundt 1,5 millioner nordmenn forsikring i selskapet.I 1999 slo Storebrand og Skandia seg sammen skadeforsikringsvirksomhetene sine til å bli If Skadeforsikring. Europeiske Reiseforsikring er i dag en del av If Skadeforsikring.


== Internasjonalisering av norsk næringsliv ==
Et nytt utviklingstrekk er internasjonaliseringen av norsk næringsliv, som gjør at stadig flere norske bedrifter vil forsikre utestasjonerte nordmenn. Som eneste norske forsikringsselskap har Europeiske utviklet et spesialtilpasset forsikringskonsept for norske bedrifter, som har ansatte i utlandet. Nærmere 3 500 nordmenn som jobber i utlandet er forsikret gjennom Europeiske, det inkluderer også utenlandske statsborgere ansatt i norske bedrifter.


== Referanser ==


== Eksterne lenker ==
Offisielt nettsted
Joakim Nilsson (fotballspiller, født 1966)

Hans Peter Joakim Nilsson (født 31. mars 1966 i Landskrona) er en svensk tidligere fotballspiller.
Nilsson startet karrieren i Landskrona BoIS, men ble hentet til Malmö FF, hvor han i 1988 ble svensk mester 1988. Samme år deltok har i OL, hvor Sverige endte på en femteplass. Nilsson forlot etter dette Malmö FF, for å spille i Sporting de Gijón. Han slo også gjennom på landslaget, og deltok for Sverige i VM i 1990 og EM i 1992.
Nilsson avsluttet karrieren i Landskrona BoIS.


== Referanser ==


== Eksterne lenker ==
(en) Joakim Nilsson – Olympedia 
(en) Joakim Nilsson – Sports-Reference (OL-resultater – arkivert) 
(sv) Joakim Nilsson – Sveriges olympiske komité 
(en) Joakim Nilsson – FIFA 
(en) Joakim Nilsson – Transfermarkt 
(en) Joakim Nilsson – national-football-teams.com 
(en) Joakim Nilsson – WorldFootball.net 
(en) Joakim Nilsson – FootballDatabase.eu 
(en) Joakim Nilsson – Soccerway 
(en) Joakim Nilsson – FBref 
Svenska Fotbollförbundet(en) «Joakim Nilsson», profil på national-football-teams.com
Joakim Nilsson (fotballspiller, født 1985)

Joakim Nilsson (født 16. mai 1985) er en svensk fotballspiller. Nilsson, som er midtbanespiller, spiller for Trelleborgs FF.
Nilsson kom fra Höllvikens GIF til Malmö FF som 12-åring i 1997. Han spilte første kamp i Allsvenskan mot Landskrona BoIS 21. april 2003. Han var på utlån til Mjällby AIF, før han i 2009 gikk til Trelleborgs FF.


== Referanser ==


== Eksterne lenker ==
(en) Joakim Nilsson – WorldFootball.net 
(sv) Joakim Nilsson – Sveriges fotballforbund 
(en) Joakim Nilsson – FBref 
«Joakim Nilsson», profil på Trelleborgs FFs hjemmeside (sv)
Neven Mimica

Neven Mimica (født 12. oktober 1953 i Split i Jugoslavia) er en kroatisk politiker og diplomat. Han var fra 2014 til 2019 EU-kommissær for Internasjonalt samarbeid og utvikling i Juncker-kommisjonen. I den foregående Barroso-kommisjonen var han kommissær for forbrukerspørsmål.
Mimica har en grad fra Det økonomiske fakultet ved Universitetet i Zagreb fra 1976. Mellom 1979 og 1997 hadde han en rekke forskjellige posisjoner i ulike offentlige institusjoner relatert til utenrikspolitikk og handelspolitikk, inkludert flere rådgiverstillinger ved de kroatiske ambassadene i Kairo og Ankara. I 1997 ble han utnevnt til statssekretær for den kroatiske finansministeren og ledet Kroatias forhandlinger om medlemskap i Verdens handelsorganisasjon og Den europeiske union. I 2001 ble han europeisk integreringsminister under statsminister Ivica Račan, en posisjon han hadde frem til 2003. 
I 2003 ble han valgt inn i det kroatiske parlamentet som representant for Det kroatiske sosialdemokratiske parti. Han ble gjenvalgt i 2007. 
I desember 2011 ble han utnevnt som visestatsminister for den kroatiske regjeringen med ansvar for innenriks, utenriks og Europapolitikk. 
1. juli 2013 ble han Kroatias første Europakommissær etter at landet gikk inn i EU. Han ble tildelt porteføljen for forbrukerspørsmål, som tidligere lå under Kommissæren for helse og forbrukerspørsmål, Tonio Borg.


== Referanser ==


== Eksterne lenker ==
Offisielt nettsted 
(en) Neven Mimica – kategori av bilder, video eller lyd på Commons 
(en) Neven Mimica hos Europarådets parlamentarikerforsamling
Elektromagnetisk mengdemåler

En elektromagnetisk mengdemåler er en sensor som utnytter Faradays lov om elektromagnetisk induksjon slik mengden av en strømmende væske kan omsettes til et elektrisk signal. 
Måleprinsippet utnytter atskillingen av ladninger som er i bevegelse i et Magnetfelt. Den væsken som skal måles, strømmer gjennom et rør som er laget av et ikke-magnetisk stoff, og som har en isolerende utforing (f.eks. av Keramikk eller PTFE). Utenpå røret og loddrett på det er det montert en magnet. De ladningsbærerne som finnes i væsken, for eksempel ioner eller ladde partikler, blir avbøyd av magnetfeltet - de positive for eksempel til venstre. De negative til høyre. Horisontalt på magnetfeltet er det satt på Elektroder der det på grunn av atskillingen av ladninger oppstår en spenning. Denne spenningen måles i en spenningsmåler. 
Størrelsen av den målte spenningen er proporsjonal med strømningshastigheten til ladningsbærerne og dermed proporsjonal med væskemengden. Ved hjelp av en måleomformer som er koplet i serie etter spenningsmåleren, blir spenningen omdannet til likestrøm som driver et instrument som viser mengden av den strømmende væsken.
Fordelen med den elektromagnetiske mengdemålingen er at det ikke bygges inn deler i strømningsbanen, den gir derfor i praksis ikke noe trykktap og ingen forstyrrelser.
På minussiden kommer den høye prisen, og at man ikke kan måle gasser eller væsker med liten ledningsevne, for eksempel Karbohydrater.
I den tekniske utførelsen er magnetspolen og måleomformeren plassert i en kompakt konstruksjon omkring rørdelen.
Jørgen Johannes Havig

Jørgen Johannes Havig (født 31. juli 1808 i Vemundvik i Nord-Trøndelag, død 19. januar 1883) var en norsk lensmann, gårdbruker og politiker. Han regnes som en drivkraft bak grunnleggelsen av Namsos, som ble etablert som ladested i 1845. Havig var også stortingsmann i flere perioder.
Han var sønn av lensmann Johan Havig, og utførte farens embedsplikter under hans sykdom. Allerede som 12-åring ble han ansatt ved sorenskriver Elias Frederik Hettings kontor, og ble formelt assistent ved farens lensmannskontor som 16-åring. Han fikk aldri noen formell skolegang, men ble undervist av sin lærerutdannede far, prokurator Søren Reiersen Thornæs og prost Peter Christian Boye, og skal ha vært spesielt talentfull i matematikk, astronomi og fransk. Havig overtok etter faren som lensmann som 18-åring i 1826, og hadde ansvaret for Namsos og Fosnes lensmannsdistrikt frem til han søkte avskjed i 1878, etter 52 års tjeneste. Han var også gårdbruker på slektsgården Havika i Vemundvik herred utenfor Namsos. Han giftet seg med kusinen Anne Margrethe Guldvig, som han fikk sønnen Johannes Bernhard Havig med.
Etter formannskapslovene av 1837 ble Havig raskt vist tilliten som medlem av Vemundvik herredsstyre 1838–1873, men stillingen som lensmann forbød ham å bli ordfører eller medlem av formannskapet. Han var innvalgt på Stortinget fra Nordre Trondhjems amt 1839–1841 og 1845–1847, altså første gang som 31-åring. Han var medlem av Stortingets protokollkomté, men utøvde mest innflytelse gjennom de kontaktene han knyttet i hovedstaden. For å forenkle eksporten av trelast, arbeidet han for å anlegge et ladested med tollkontor i Namdalen. I 1845 ble Namsos grunnlagt på Bråholmen ved utløpet av Namsen, og Havig bidro selv til oppmåling og fordeling av tomter. Han var ellers forlikskommissær i Overhalla 1856–1862 og Namsos 1862–1875, direktør og kasserer i Namsos Sparebank 1842–1875 samt bestyrer av folkebiblioteket.
Han ble tildelt Medaljen for borgerdåd i 1876. Lensmann Havigs gate i Namsos er oppkalt etter ham.


== Referanser ==


== Litteratur ==
Lindstøl, Tallak (1914). Stortinget og statsraadet : 1814-1914. 1. Kristiania. s. 356. 
Sandnes, Jørn (1966). «Lensmann Jørgen Johs. Havig». Årbok for Namdalen. Namsos. s. 3–8. 


== Eksterne lenker ==
(no) Jørgen Johannes Havig hos Norsk senter for forskningsdata
Sankt Johann im Pongau

Sankt Johann im Pongau er hovedbyen i distriktet Pongau i den østerrikske delstaten Salzburg. Byen hadde 10 729 innbyggere 1. januar 2011.


== Historie ==
Fra 1941 og framover fantes en ukjent fangleir i Markt Pongau, kalt Stalag XVIII C (317). Anlegget, på 8 hektar, var bygget for 10 000, men hadde iblant opp mot 30 000 fanger. Vestmaktenes fanger ble beskyttet av Genèvekonvensjonen, mens de sovjetiske fangene led alvorlig under hunger og kulde. Det eneste som finnes igjen og minner om dette er en kirkegård med svarte kors.


== Turisme ==
Byen er et kjent reisemål for skiturister. Det finnes en heis som går direkte fra sentrum opp til pisten. Om sommeren kommer mange fotturister.


== Referanser ==


== Eksterne lenker ==
(mul) Offisielt nettsted 
(en) St. Johann im Pongau – kategori av bilder, video eller lyd på Commons